C 159/16

KOMMISSIONENS AFGØRELSE

af 30. marts 2021

med anvisning til den centrale administrator om at indføre ændringer i de internationale kreditanvendelsesrettighedstabeller i EU-transaktionsjournalen

(2021/C 159/02)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Unionen og om ændring af Rådets direktiv 96/61/EF (1),

under henvisning til Kommissionens forordning (EU) nr. 389/2013 af 2. maj 2013 om oprettelse af et EU-register i henhold til Europa-Parlamentets og Rådets direktiv 2003/87/EF og Europa-Parlamentets og Rådets beslutning nr. 280/2004/EF og nr. 406/2009/EF, og om ophævelse af Kommissionens forordning (EU) nr. 920/2010 og (EU) nr. 1193/2011 (2), særlig artikel 59, stk. 3, og

ud fra følgende betragtninger:

(1) Det antal internationale kreditter, som driftsledere har ret til, fastsættes i overensstemmelse med bestemmelserne i Kommissionens forordning (EU) nr. 1123/2013 (3).

(2) I overensstemmelse med artikel 59, stk. 1, i forordning (EU) nr. 389/2013 meddeler medlemsstaterne deres internationale kreditanvendelsesrettighedstabeller til Kommissionen.

(3) De internationale kreditanvendelsesrettigheder som fastsat i overensstemmelse med forordning (EU) nr. 1123/2013 ajourføres automatisk hvert år af den centrale administrator af EU-registret på grundlag af verificerede emissioner. For så vidt angår nye stationære anlæg og nye luftfartsoperatører er der ikke nogen oprindelig værdi for de internationale kreditanvendelsesrettigheder.

(4) Ved brev af 4. februar 2021 meddelte Belgien ændringer af landets internationale kreditanvendelsesrettighedstabel for perioden 2008-2020 i henhold til artikel 59, stk. 3, i forordning (EU) nr. 389/2013.

(5) Ved brev af 9. februar 2021 meddelte Finland ændringer af landets internationale kreditanvendelsesrettighedstabel for perioden 2008-2020 i henhold til artikel 59, stk. 3, i forordning (EU) nr. 389/2013.

(6) Ved brev af 15. februar 2021 meddelte Frankrig ændringer af landets internationale kreditanvendelsesrettighedstabel for perioden 2008-2020 i henhold til artikel 59, stk. 3, i forordning (EU) nr. 389/2013.

(7) Ved breve af 15. februar og 9. marts 2021 meddelte Tyskland ændringer af landets internationale kreditanvendelsesrettighedstabel for perioden 2008-2020 i henhold til artikel 59, stk. 3, i forordning (EU) nr. 389/2013.

(8) Ved brev af 19. februar 2021 meddelte Ungarn ændringer af landets internationale kreditanvendelsesrettighedstabel for perioden 2008-2020 i henhold til artikel 59, stk. 3, i forordning (EU) nr. 389/2013.

(9) Ved brev af 3. februar 2021 meddelte Irland ændringer af landets internationale kreditanvendelsesrettighedstabel for perioden 2008-2020 i henhold til artikel 59, stk. 3, i forordning (EU) nr. 389/2013.

(10) Ved brev af 18. februar 2021 meddelte Polen ændringer af landets internationale kreditanvendelsesrettighedstabel for perioden 2008-2020 i henhold til artikel 59, stk. 3, i forordning (EU) nr. 389/2013.

(11) Ved brev af 14. januar 2021 meddelte Slovakiet ændringer af landets internationale kreditanvendelsesrettighedstabel for perioden 2008-2020 i henhold til artikel 59, stk. 3, i forordning (EU) nr. 389/2013.

(12) Ved brev af 5. februar 2021 meddelte Spanien ændringer af landets internationale kreditanvendelsesrettighedstabel for perioden 2008-2020 i henhold til artikel 59, stk. 3, i forordning (EU) nr. 389/2013.

(13) De meddelte ændringer er i overensstemmelse med direktiv 2003/87/EF og de foranstaltninger, der vedtages i henhold til dette direktivs artikel 11a, stk. 8, herunder forordning (EU) nr. 1123/2013.

(14) Den centrale administrator bør derfor gives anvisning om at indføre de tilsvarende ændringer i de internationale kreditanvendelsesrettighedstabeller i EU-transaktionsjournalen —

BESTEMT FØLGENDE:

Eneste artikel Den centrale administrator indfører ændringerne af de internationale kreditanvendelsesrettighedstabeller i EU-transaktionsjournalen. Ændringerne af de internationale kreditanvendelsesrettighedstabeller er fastsat i bilaget.

Udfærdiget i Bruxelles, den 30. marts 2021. På Kommissionens vegne Frans TIMMERMANS Ledende næstformand

(1) EUT L 275 af 25.10.2003, s. 32.

(2) EUT L 122 af 3.5.2013, s. 1.

(3) Kommissionens forordning (EU) nr. 1123/2013 af 8. november 2013 om fastsættelse af internationale kreditanvendelsesrettigheder i henhold til Europa-Parlamentets og Rådets direktiv 2003/87/EF (EUT L 299 af 9.11.2013, s. 32).